# Vanessa Kirby

Vanessa Nuala Kirby (Wimbledon, Londres, 18 d'abril de 1988) és una actriu anglesa. Va guanyar el premi BAFTA de televisió a millor actriu secundària i va ser nominada al premi Primetime Emmy a la millor actriu secundària en sèrie dramàtica pel seu paper de princesa Margarida a la sèrie de drama històric de Netflix The Crown (2016–2017). També va actuar en nombroses produccions teatrals, que li valeren tres premis Ian Charleston.
Va tenir papers secundaris a About Time (2013), El destí de Júpiter (2015) i Everest (2015). Va guanyar reconeixement pels seus papers a les pel·lícules d'acció Missió: Impossible – Fallout (2018) i Hobbs & Shaw (2019) i va guanyar la Copa Vulpi a la millor actriu per la seva interpretació a la pel·lícula dramàtica Pieces of a Woman (2020).

## Infantesa

Kirby va néixer a Wimbledon (Londres) el 18 d'abril de 1988, filla de l'exeditora de Country Living Jane i l'uròleg Roger Kirby. Té dues germanes, Joe i Juliet. Els actorsVanessa Redgrave i Corin Redgrave eren amics de la família. Va anar a l'institut a Hampton. Després de ser rebutjada per Bristol Old Vic Theatre School, va agafar un any sabàtic per viatjar abans d'estudiar anglès a la Universitat d'Exeter.

## Carrera
### Televisió i cinema

El 2011 va fer el seu debut televisiu a la sèrie de la BBC The Hour, amb Ben Whishaw, Dominic West i Romola Garai. Va fer d'Estella a la minisèrie de la BBC Great Expectations amb Ray Winstone, Gillian Anderson i Douglas Booth. Va interpretar Joanna, la millor amiga del personatge de Rachel McAdams a la pel·lícula de Richard Curtis About Time (2013).
Va interpretar Marsha a la producció de Benedict Andrews de Les tres germanes al Young Vic el setembre de 2012, amb crítiques excepcionalment positives. Va rodar The Rise a principis de 2012 amb Matthew Lewis i Timothy Spall. Es va estrenar als festivals de cinema de Toronto i de Londres amb crítiques favorables i va guanyar el premi a millor debut pel director Rowan Athale.
També va actuar a Kill Command amb Thure Lindhardt, El destí de Júpiter amb Mila Kunis i Channing Tatum, i Reina i pàtria amb Callum Turner, la seqüela de John Boorman de Esperança i glòria (1987). Va aparèixer com a Sandy Hill Pittman a Everest (2015) i a The Dresser.
El maig va ser seleccionada per interpretar la princesa Margarida del Regne Unit a la sèrie original de Netflix britànica The Crown, després d'un càsting de sis mesos. Per aquest paper va ser nominada als premis BAFTA el 2017 i va guanyar el guardó per la segona temporada el 2018. Kirby va guanyar el premi a la millor actriu de 2020 a la Mostra Internacional de Cinema de Venècia al debut en anglès de Kornél Mundruzcó Pieces of a Woman, una pel·lícula sobre la degradació d'un matrimoni.

## Vida personal

Kirby estava en una relació estable amb l'actor Callum Turner, amb qui va coprotagonitzar Reina i pàtria. La relació es va trencar el febrer de 2020.

## Filmografia
### Pel·lícules

| Any | Títol | Paper | Notes |
| 2010 | Love/Loss | Jane | |
| 2012 | The Rise | Nicola | |
| 2012 | Nora | Dona jove | Curtmetratge |
| 2013 | Charlie Countryman | Felicity | |
| 2013 | About Time | Joanna | |
| 2014 | The Exchange | Dona | Curtmetratge |
| 2014 | Insomniacs | Jade | Curtmetratge |
| 2014 | Reina i pàtria (Queen and Country) | Dawn Rohan | |
| 2014 | National Theatre Live: A Streetcar Named Desire | Stella Kowalski | |
| 2014 | Off the Page: Devil in the Details | Jessica | Curtmetratge |
| 2015 | El destí de Júpiter (Jupiter Ascending) | Katharine Dunlevy | |
| 2015 | Bone in the Throat | Sophie | |
| 2015 | Everest | Sandy Hill | |
| 2016 | L'editor de llibres (Genius) | Zelda Fitzgerald | |
| 2016 | Kill Command | Katherine Mills | |
| 2016 | Me Before You | Alicia Dewares | |
| 2018 | Missió: Impossible – Fallout (Mission: Impossible – Fallout) | Alanna Mitsopolis / Vídua blanca | |
| 2019 | El senyor Jones (Mr. Jones) | Ada Brooks | |
| 2019 | Hobbs & Shaw | Hattie Shaw | |
| 2020 | Pieces of a Woman | Martha Carson | |
| 2020 | The World to Come | Tally | |
| 2023 | Mission: Impossible – Dead Reckoning Part One | Alanna Mitsopolis / Vídua blanca | |

### Televisió

| Any | Títol | Paper | Notes |
| 2011 | The Hour | Ruth Elms | 3 episodis |
| 2011 | Great Expectations | Estella Havisham | Minisèrie; 3 episodis |
| 2012 | Labyrinth | Alice Tanner | Minisèrie; 2 episodis |
| 2013 | Agatha Christie's Poirot | Celia Ravenscroft | Episodi: "Elephants Can Remember" |
| 2015 | The Dresser | Irene | Telefilm |
| 2015 | The Frankenstein Chronicles | Lady Jemima Hervey | Paper principal; 7 episodis |
| 2016–2017 | The Crown | Princesa Margarida | Paper principal; 17 episodis |

### Teatre

| Any | Títol | Dramatúrgia | Personatge | Teatre |
| 2010 | Tots eren fills meus (All My Sons) | Arthur Miller | Ann Deever | Octagon Theatre |
| 2010 | Ghosts | Henrik Ibsen | Regina Engstrand | Octagon Theatre |
| 2010 | El somni d'una nit d'estiu (A Midsummer Night's Dream) | William Shakespeare | Helena | Octagon Theatre |
| 2010 | Al vostre gust (As You Like It) | William Shakespeare | Rosalind | West Yorkshire Playhouse |
| 2011 | Women Beware Women | Thomas Middleton | Isabella | Royal National Theatre |
| 2011 | The Acid Test | Anya Reiss | Dana | Royal Court Theatre |
| 2012 | Les tres germanes (Three Sisters) | Anton Txékhov | Maria "Masha" Kulygina | |
| 2013 | Eduard II (Edward II) | Christopher Marlowe | Elisabet de França | Royal National Theatre |
| 2014 | Un tramvia anomenat Desig (A Streetcar Named Desire) | Tennessee Williams | Stella Kowalski | Vic jove |
| 2016 | L'oncle Vània (Uncle Vanya) | Anton Txékhov | Helena Serebryakova | Almeida Theatre |
| 2016 | Un tramvia anomenat Desig (A Streetcar Named Desire) | Tennessee Williams | Stella Kowalski | St. Ann's Warehouse |
| 2018 | Julie | Polly Stenham | Julie | Royal National Theatre |

### Vídeos musicals

| Any | Títol | Artista | Paper | Notes |
| 2007 | "The Heart Never Lies" | McFly | Protagonista femenina | |

## Referències

* ↑ «Venice Film Festival 2020 Winners: "Nomadland" Takes Golden Lion, Vanessa Kirby Is Best Actress». IndieWire. [Consulta: 12 setembre 2020].
* ↑ «Everyone Is Pointing Out The Same Age Problem With ‘Hobbs And Shaw’». Uproxx.
* ↑ «Vanessa Kirby: ‘I was bullied at school and became self-conscious about everything I did'». The Guardian, 22-07-2018 [Consulta: 9 abril 2020].
* ↑ Black, Claire «Interview: Vanessa Kirby, Labyrinth star». The Scotsman, 23-03-2013.
* ↑ Nicol, Patricia. «Vanessa Kirby: meet south-west London's hottest export» (en anglès), 14-01-2016. [Consulta: 18 novembre 2019].
* ↑ «Interview: Vanessa Kirby», 30-08-2012.
* ↑ «Vanessa Kirby: Whirlwind year brings rising star Vanessa to leading role».
* ↑ «Hurtwood House Performing Arts». Arxivat de l'original el 21 febrer 2010. [Consulta: 27 setembre 2010].
* ↑ «Series 1, The Hour - BBC Two».
* ↑ «Rachel McAdams to Star in Working Title's 'About Time' (Exclusive)».
* ↑ «Review: Three Sisters, Young Vic - Matt Trueman». Arxivat de l'original el 2017-11-17. [Consulta: 24 setembre 2020].
* ↑ «Accounts».
* ↑ Andreeva, Nellie. «Vanessa Kirby To Play Princess Margaret In Netflix’s 'The Crown'», 15-05-2015.
* ↑ «Vanessa Kirby: ‘I was bullied at school and became self-conscious about everything I did'».
* ↑ «Callum Turner, your TV heart-throb for the autumn».
* ↑ «The Crown actress Vanessa Kirby splits from The Capture star Callum Turner», 16-02-2020.